Republika Hrvatska

Primorsko-goranska županija

**GRAD DELNICE**

**KOMISIJA ZA STATUT, POSLOVNIK I NORMATIVNU DJELATNOST**

KLASA: 023-07/21-01/15

URBROJ: 2170-6-50-5-22-13

Delnice, 08. travnja 2022. godine

**Z A P I S N I K**

sa 4. sjednice Komisije za Statut, poslovnik i normativnu djelatnost, održane 24. ožujka u 13.00 sati u Maloj vijećnici Grada Delnica i 08. travnja 2022. godine u 12.00 sati u prostorijama Gradonačelnika Grada Delnica.

**Prisutni: Ivica Knežević**, dipl. iur. predsjednik Komisije, **Ivana Pečnik Kastner**, dipl. ing. šum. članica i **Igor Pleše**, dipl. oecc. član;

**Ostali prisutni: Nikolina Ćuić Muhvić**, dipl. iur. vršiteljica dužnosti pročelnice upravnog odjela Grada Delnica za lokalnu samoupravu, društvene djelatnosti i opće poslove i **Martina Petranović,** prof.savjetnica za društvene djelatnosti u Odjelu gradske uprave za lokalnu samoupravu, društvene djelatnosti i opće poslove;

Predsjednik Komisije otvorio je sjednicu, utvrdio da su sjednici nazočna sva tri člana Komisije čime su ispunjeni uvjeti za donošenje pravovaljanih odluka, pozdravio je predstavnice Grada Delnica, pitao da li članovi imaju dopune dnevnog reda, na što su odgovorili negativno, nakon čega je predložio da se usvoji predloženi

**DNEVNI RED:**

1. **Verifikacija zapisnika sa 3. sjednice Komisije za Statut, Poslovnik i normativnu djelatnost od 01. ožujka 2022. godine** (izvjestitelj: predsjednik Komisije Ivica Knežević);
2. **Razmatrenje primjedbi i prijedloga na:**
3. **Nacrt prijeloga Polovnika Gradskog vijeća Grada Delnica;**
4. **Nacrt prijedloga Pravila o sazivanju i održavanju sjednica Gradskog vijeća Grada Delnica elektronskim putem u izvanrednim situacijama** (izvjestitelj: predsjednik Komisije Ivica Knežević);
5. **Razno;**

što su članovi Komisije učinili jednoglasno.

**Ad-1/ Verifikacija zapisnika sa 3. sjednice Komisije za Statut, Poslovnik i normativnu djelatnost od 24. ožujka 2022. godine**

Nakon kratkog uvodnog izlaganja predsjednika, Komisija za Statut, Poslovnik i normativnu djelatnost jednoglasno je usvojila sljedeći:

**Z A K LJ U Č A K**

1. **Verificira se zapisnik sa 3. sjednice Komisije za Statut, Poslovnik i normativnu djelatnost održane 26 siječnja 2022. godine.**
2. **Zapisnik sa 3. sjednice Komisije sastavno je dio ovog zaključka.**

**Ad-2/ Utvrđivanje Nacrta prijedloga Poslovnika Gradskog vijeća Grada Delnica;**

Nakon kratkog uvodnog izlaganja u kojem je utvrđeno da u otvorenom roku od 15 dana koji je istekao 19. 03. 2022. godine nije bilo nijedne dopune i prijedloga na Nacrt prijedloga Poslovnika Gradskog vijeća Grada Delnica, predsjednik Komisije je otvorio raspravu.

U raspravu su se uključile predstavnice Grada Nikolina Ćuić Muhvić i Mrtina Petranović, kao i članovi Komisije, na način da su se za svaki članak Poslovnika iznosili konkretni prijedlozi dopuna i korekcija nakon čega su svi zajedno prokomentirali prijedlog i zauzeli jedinstven stav. S obzirom na sveobuhvatnost materije, nakon što se prodiskutirao cijeli akt, zaključeno je da je potrebno napraviti paralelni pregled akta sa korekcijama koje su prihvaćene u raspravi, što je bio razlog da se sjednica prekine, s tim da će se nova sjednica nastaviti nakon dostave paralelnog prijedloga akta.

S obzirom na činjenicu da je paralelni Nacrt prijedloga akta dostavljen Komisiji 06. Travnja o.g., uz suglasnost i potvrdu članova, nastavak sjednice je dogovoren za 08. travnja 2022. godine.

Nakon detalnj rasprave i dodatnih korekcija i dopuna u aktu, Komisija za Statut, Poslovnik i normativnu djelatnost jednoglasno je donijela sljedeći

**Z A K LJ U Č A K**

1. **Komisija za Statut, Poslovnik i normativnu djelatnost Gradskog vijeća Grada Delnica utvrđuje konačni tekst Nacrta Prijedloga Poslovnika Gradskog vijeća Grada Delnica.**
2. **Konačni tekst Nacrta Prijedloga Poslovnika Gradskog vijeća Grada Delnica sastavni je dio ovog zaključka.**
3. **Konačni tekst Nacrta Prijedloga Poslovnika Gradskog vijeća Grada Delnica dostavlja se Gradskom vijeću Grada Delnica na donošenje.**

**Ad-3/ Utvrđivanje Nacrta prijedloga Pravila o sazivanju i održavanju sjednica Gradskog vijeća Grada Delnica elektroničkim putem u izvanrednim situacijama**

Nakon uvodnog izlaganja predsjednika i rasprave u kojoj su učestvovali svi članovi Komisije, Komisija za Statut, Poslovnik i normativnu djelatnost jednoglasno je donijela sljedeći

**Z A K LJ U Č A K**

1. **Komisija za Statut, Poslovnik i normativnu djelatnost Gradskog vijeća Grada Delnica utvrđuje Nacrt Prijedloga Pravila o sazivanju i održavanju sjednica Gradskog vijeća Grada Delnica u izvanrednim situacijama.**
2. **Nacrt Prijedloga Pravila o sazivanju i održavanju sjednica Gradskog vijeća Grada Delnica u izvanrednim situacijama sastavni je dio ovog zaključka.**
3. **Nacrt Prijedloga Pravila o sazivanju i održavanju sjednica Gradskog vijeća Grada Delnica u izvanrednim situacijama dostavlja se Gradskom vijeću Grada Delnica.**

**Ad-4/ Razno;**

Budući nije bilo inicijative za raspravom po ovoj točci, predsjednik Komisije je zaključio sjednicu.

Dovršeno u 12,35. sati.

**PREDSJEDNIK**

**Ivica Knežević, dipl. iur., v. r.**